Bekendes bring hulde aan GerrieGerrie Coetzee. Argieffoto. Huldeblyke stroom in sedert die nuus van Gerrie Coetzee se dood gebreek het. “The Boksburg Bomber”, soos hy in bokskringe bekendgestaan het, was net ses keer aan die verloorkant in sy roemryke professionele loopbaan van 40 gevegte. Hy het in 1983 ook die verbeelding van die sportwêreld aangegryp toe hy, basies ŉ onbekende, vir Michael Dokes in Ohio uitgeslaan het om met die internasionale swaargewigtitel weg te stap. “Hy was eintlik ŉ saggeaarde, innemende mens. Vriendelik teenoor die media, eintlik skugter. Maar in die kryt was hy die luiperd met ŉ kwispellende stert. Gerrie, dankie vir die voorreg om soveel van jou gevegte te kon uitsaai,” het Heinrich Marnitz, die bekende radio-uitsaaier, op sosiale media gesê. South African outlets are reporting the death of 1980s heavyweight titleholder Gerrie Coetzee in Capetown. Coetzee knocked out Michael Dokes in 1983 and fought Mike Weaver, Leon Spinks, James Tillis, Greg Page, Pinklon Thomas, and others. Coetzee was 67. VC: crazyKOcounters pic.twitter.com/xrYu55Xkfs — Ringside Seat (@RingsideSeatMag) January 12, 2023 Coetzee was ŉ gewilde sportman op die internasionale verhoog. Hy het 21 van sy gevegte met uitklophoue beklink en hy het onder meer vir Leon Spinks in Monte Carlo uitgeslaan. In 1979 het meer as 75 000 toeskouers na Loftus Versfeld gestroom om te sien hoe hy teen John Tate kragte meet. Hoewel die Suid-Afrikaner aan die verloorkant was, het hy ongetwyfeld heldestatus geniet. “Hy was Suid-Afrika se eerste en enigste WBA-swaargewigkampioen en ŉ man wat duisende mense op hul voete op Loftus gehad het. Hy was die land se grootste held en ster van die 1980’s. Rus in vrede, ou Grote,” het Brian Mitchell (bokslegende) gesê. Anneline Kriel – wat in 1974 die Mejuffrou Wêreld-kroon gedra het – het ook met Coetzee se familie gesimpatiseer. Sy het saam met die boodskap ŉ foto van die Huisgenoot-voorblad van 18 Oktober 1979 gedeel; net vóór die Tate-geveg op Loftus. “ŉ Drukkie van Anneline en sterkte van ons almal, Gerrie!” staan in helder geel letters op die voorblad geskryf. Daar was ook ŉ spesiale bylaag van 16 bladsye met nuusbrokkies oor die komende geveg. RIP LEGEND Gerrie Coetzee , sterkte aan sy familie in hierdie moeilike hartseer tyd. pic.twitter.com/PuRHwZYZxT — Miss World1974 – Anneline Kriel (@MissWorld1974) January 12, 2023 Herman Mashaba, president van ActionSA, het in die 1970’s en 1980’s saam met Coetzee gewerk om boks te bemark. “Ek sal nooit sy passie vergeet nie. Hy was ŉ ware kampioen wat soveel vir Suid-Afrikaanse boks gedoen het.” Saddened to hear of the passing of Gerrie Coetzee, a true champion that put South African boxing on the map. I had the privilege to work with Gerrie during the 70s & 80s to promote boxing, and will never forget his passion. My condolences to his family. May he rest in peace. pic.twitter.com/C95NkuS6mW — Herman Mashaba (@HermanMashaba) January 13, 2023 Dr. Pieter Mulder, Suid-Afrikaanse politikus en voormalige leier van die Vryheidsfront Plus, het dinge eintlik perfek opgesom: “Ons was trots op sy prestasies”. Saam met Gerrie Coetzee, SA wêreldbokskampioen wat vandag oorlede is. Ons was trots op sy prestasies. pic.twitter.com/sHPuoRVdCs — Pieter Mulder (@pieter_mulder) January 13, 2023 To the world he was a fighter, to me he was family! RIP Oom Gerrie ????????#GerrieCoetzee — Eduard Coetzee (@coetzee_eduard) January 13, 2023 R.I.P uncle Gerrie Coetzee ???????? ???????? 1st ever Heavyweight boxing champion pic.twitter.com/hIo6LIKGoO — Chris van Heerden (@TheHeat001) January 12, 2023